text: El medi ambient / Edificis solars | Curriki
  Website Address:https://www.curriki.org/oer/El-medi-ambient--Edificis-solars-552826
  La Biblioteca Pompeu Fabra de Mataró és un autèntic prototip d'edifici termofotovoltaic que ara té vint anys, però que en el seu dia va representar la primera integració arquitectònica de les plaques solars a tot l'estat. La iniciativa de construir un edifici termofotovoltaic la va portar a terme l'empresa TFM: Teulades i Façanes Multifuncionals, avui integrada dins del grup Comsa-Emte. La idea era molt clara: els edificis tenen una gran superfície exposada al sol, tant a les teulades com a les façanes, que pot ser aprofitada per a la instal·lació de plaques solars. La façana de la biblioteca té dos-cents quaranta metres quadrats de superfície recoberts per mòduls termofotovoltaics semitransparents, i funciona com una petita central: l'energia que produeix va a parar a la xarxa elèctrica i, a l'hora de passar comptes, la companyia elèctrica en resta l'energia que consumeix. Als anys noranta va ser un edifici innovador visitat per tècnics de tot el món, però, ara, les coses han canviat. A Espanya ja hi ha una cinquantena d'edificis que incorporen aquesta tècnica, i en altres països, com Alemanya, les experiències es compten per centenars. Les plaques solars són cada vegada menys feixugues i més adaptables, i un arquitecte pot aprofitar-les tant per a umbracle per a un restaurant com per a barana per a un balcó.
  EUN,LOM,LRE4,hdl:10494/239607,work-cmr-id:239607,MERLI:merli/12023,ilox,learning resource exchange,LRE metadata application profile,LRE